Ohjelman tunnus kolmella ensimmäisellä kaudella
**Tähdet, tähdet** on suomalainen viihdeohjelma, jossa etsitään Suomen parasta esiintyjää. Kahdeksasta–kymmenestä suorasta lähetyksestä koostuvassa sarjassa artistit esittävät viikoittain vaihtuvan genren tai teeman mukaisia kappaleita. Ensimmäisen tuotantokauden voitti Jari Sillanpää, toisen tuotantokauden Waltteri Torikka, kolmannen tuotantokauden Pete Parkkonen, neljännen tuotantokauden Elias Kaskinen, viidennen tuotantokauden Jussi Rainio, kuudennen tuotantokauden Konsta Hietanen ja seitsemännen tuotantokauden Maria Lund. Ohjelman viisi ensimmäistä tuotantokautta vuosina 2014–2019 esitettiin MTV3-kanavalla. Syksyllä 2020 esitetyllä kuudennella tuotantokaudella esityskavaksi vaihtui Nelonen. Nelosella esitettiin myös ohjelman seitsemäs kausi keväällä 2023 ja kahdeksas kausi esitetään huhtikuussa 2024.

*Tähdet, tähdet* perustuu norjalaiseen Stjernekamp-formaattiin.

1. tuotantokausi
----------------

*Pääartikkeli: Tähdet, tähdet (1. tuotantokausi)*
9. maaliskuuta – 27. huhtikuuta 2014 esitetyllä ensimmäisellä tuotantokaudelle *Suomen parhaan esiintyjän* -tittelistä kilpailivat Jari Sillanpää, Vicky Rosti, Olli Herman, Diandra, Timo Rautiainen, Irina, Laura Pyrrö ja Stig. Alun perin Stigin tilalla ohjelmassa piti esiintyä rap-artisti Juno, mutta hän joutui vetäytymään ohjelmasta vedoten aikatauluihinsa.

Vakiotuomareina ensimmäisellä kaudella toimivat Maria Veitola ja Juhani Merimaa. Sairastumisen vuoksi Juhani Merimaa ei tuomaroinut lainkaan semifinaalissa sekä kauden päättäneessä finaalissa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi Mikko Leppilampi.

Finaalissa kauden voittanut Jari Sillanpää sai 59,5 prosenttia annetuista äänistä. Finaalijaksoa katsoi MTV3-kanavalla 953 000 suomalaista.

Ohjelmassa esitetyistä kappaleista julkaistiin kokoelmalevy 9. toukokuuta 2014. Kappaleita kuultiin myös livekonsertissa Helsingin jäähallissa 17. toukokuuta 2014, josta MTV3 lähetti koosteen 1. kesäkuuta 2014.

2. tuotantokausi
----------------

*Pääartikkeli: Tähdet, tähdet (2. tuotantokausi)*
Ohjelman vastaava tuottaja Hanna Kortti kertoi ensimmäisen kauden päätyttyä ohjelman saavan toisen tuotantokauden. Toinen tuotantokausi alkoi 1. maaliskuuta 2015.

Ensimmäisen kauden tapaan juontajana toimi Mikko Leppilampi ja tuomareina Juhani Merimaa sekä Maria Veitola. Kaudella kilpaili kymmenen artistia: Mira Luoti, Waltteri Torikka, Markku Aro, Krista Siegfrids, Roope Salminen, Laura Voutilainen, Arja Koriseva, Jesse Kaikuranta, Jarkko Ahola sekä Anette Olzon.

Finaalissa toisen kauden voittanut Waltteri Torikka sai 58 prosenttia annetuista äänistä. Finaalijaksoa katsoi MTV3-kanavalla 823 000 suomalaista.

3. tuotantokausi
----------------

*Pääartikkeli: Tähdet, tähdet (3. tuotantokausi)*
Huhtikuussa 2016 tiedotettiin ohjelman jatkuvan kolmannelle tuotantokaudella syksyllä 2016. Mikko Leppilampi jatkaa ohjelman juontajana, samoin tuomarit Maria Veitola ja Juhani Merimaa. Kaudella kilpailevat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin. Kauden ensimmäinen jakso esitettiin 2. lokakuuta 2016.

Yleisöäänestyksessä kauden voittajaksi äänestettiin Pete Parkkonen. Hän sai 55 prosenttia annetuista äänistä. Finaalijaksoa seurasi MTV3-kanavalla 694 000 henkilöä.

4. tuotantokausi
----------------

*Pääartikkeli: Tähdet, tähdet (4. tuotantokausi)*
MTV tiedotti toukokuussa 2017 ohjelman jatkuvan neljännelle tuotantokaudelleen syksyllä 2017. Juontaja Mikko Leppilampi sekä vakiotuomarit Maria Veitola ja Juhani Merimaa jatkoivat ohjelmassa. Uutena kasvona aloitti toimittaja Laura Friman, joka teki ohjelmassa takahuonehaastatteluja. Kauden kilpailijat olivat Janna, Tomi Metsäketo, Erika Vikman, Elias Kaskinen, Erja Lyytinen, André Linman, Nelli Matula, Mikael Saari, Jannika B ja Veeti Kallio. Ennen kolmatta jaksoa MTV päätti pudottaa kilpailusta Tomi Metsäkedon hänen ympärillään olleen naisten ahdistelukohun vuoksi.

Kaudella oli sääntömuutos edelliskausiin verrattuna: ensimmäinen pudotus nähtiin vasta neljännessä jaksossa, aiemman toisen jakson sijaan.

Yleisöäänestyksessä kauden voittajaksi äänestettiin Elias Kaskinen. Hän sai 54 prosenttia annetuista äänistä. Finaalijaksoa seurasi MTV3-kanavalla 602 000 katsojaa.

5. tuotantokausi
----------------

*Pääartikkeli: Tähdet, tähdet (5. tuotantokausi)*
MTV tiedotti marraskuussa 2018 ohjelman viidennen tuotantokauden alkavan helmikuussa 2019. Juontajana jatkoi Mikko Leppilampi ja Ismo Heikkilä aloitti ohjelmassa kolmantena vakiotuomarina Maria Veitolan ja Juhani Merimaan ohella. Kauden kilpailijat olivat Ressu Redford, Petra, Jon-Jon Geitel, Heidi Kyrö, Samae Koskinen, Ilta, Kyösti Mäkimattila, Aurora, Jussi Rainio ja Jonna Geagea.

Yleisöäänestyksessä kauden voittajaksi äänestettiin Jussi Rainio. Hän sai 53 prosenttia annetuista äänistä. Finaalijaksoa seurasi MTV3-kanavalla 430 000 katsojaa.

6. tuotantokausi
----------------

*Pääartikkeli: Tähdet, tähdet (6. tuotantokausi)*
Nelonen tiedotti toukokuussa 2020 hankkineensa ohjelman oikeudet, joten seuraava tuotantokausi esitetään kanavalla elokuusta 2020 alkaen *Tähdet, tähdet 2020* -nimellä. Kuudennen tuotantokauden artistit ovat Suvi Teräsniska, Tommi Läntinen, Mikko Harju, Abreu, Konsta Hietanen, Hanna Pakarinen, Leo Stillman, HesaÄijä, Katri Ylander ja Päivi Lepistö. Päivää ennen kauden alkua kerrottiin Pandoran vetäytyvän kilpailusta koronaviruspandemiasta johtuvien rajoitusten vuoksi. Hänen tilalleen kilpailijaksi tuli Movetron-yhtyeen Päivi Lepistö. Uutena juontajana ohjelmassa aloitti Heikki Paasonen ja uusina vakiotuomareina Anni Hautala sekä Mikko Kuustonen.

Yleisöäänestyksessä kauden voittajaksi äänestettiin Konsta Hietanen.

7. tuotantokausi
----------------

*Pääartikkeli: Tähdet, tähdet (7. tuotantokausi)*
Nelonen tiedotti lokakuussa 2022 kuvaavansa uudistuneen *Tähdet, tähdet* -ohjelman uuden kauden syksyn 2022 aikana. Televisiosta kausi esitetään keväällä 2023. Kaudella kilpailijoina olivat laulajat Meiju Suvas, Maria Lund, Sara Siipola, Lauri Mikkola ja Mikael Forsby (Portion Boys), stand up -koomikko Sami Hedberg, imitaattori Jarkko Tamminen sekä edellisen kauden voittaja Konsta Hietanen.

8. tuotantokausi
----------------

*Pääartikkeli: Tähdet, tähdet (8. tuotantokausi)*
Nelonen tiedotti marraskuussa 2023 ohjelman kahdeksannen tuotantokauden alkavan keväällä 2024. Kaudella kilpailijoina ovat laulajat Tidjân Ba, Kake Randelin, Teemu Roivainen ja Jennika Vikman, rap-artisti Paleface, viihdetaiteilija Helena Lindgren, näyttelijät Hanna Kinnunen, Riku Nieminen ja Malla Malmivaara, sometähti Sara Chafak sekä mentalisti Noora Karma.

Lähteet
-------

1. ↑  MTV Spotti - Tähdet, tähdet MTV Spotti. Viitattu 14.11.2013.
2. ↑  Kultainen Venla -kilpailun finalistit julkistettu  15.12.2014. Yellow Film. Viitattu 20.12.2014.
3. ↑  Kultainen Venla - Ehdokkaat - TV-ohjelmaehdokkaat Kultainen Venla. Viitattu 20.12.2014.
4. ↑  Kultainen Venla -finalistit Televisioakatemia. Viitattu 17.12.2015.
5. ↑  Kultainen Venla - Ehdokkaat - TV-ohjelmaehdokkaat Kultainen Venla. Viitattu 17.2.2015.
6. 1 2 3 4 5 6  Jari Sillanpää kevään haastavassa artistitaistossa – haussa vuoden viihdyttäjä MTV.fi. Viitattu 14.11.2013.
7. ↑  Olli Hermanin pakarat ja muita puheenaiheita MTV Spottiblogi. Viitattu 1.6.2014.
8. ↑  Juno vetäytyy Tähdet, tähdet- ohjelmasta MTV.fi. Viitattu 3.12.2013.
9. ↑  MTV: Juhani Merimaalla sydänongelmia - äkillisesti sivuun Tähdet, tähdet -finaalista *Ilta-Sanomat*.  27.4.2014. Viitattu 27.4.2014.
10. ↑  Hän on Tähdet, tähdet -kisan voittaja MTV.fi. Viitattu 20.5.2014.
11. ↑  Finnpanelin TV-mittaritutkimus, MTV3 vko 17/2014 Finnpanel. Viitattu 1.5.2014.
12. ↑  Tähdet, tähdet -ohjelmasta tulossa konsertti ja levy *MTV.fi*.  21.3.2014. Viitattu 22.1.2014.
13. ↑  Tähdet, tähdet -konsertti nähdään MTV3-kanavalla MTV.fi. Viitattu 20.5.2014.
14. ↑  Tähdet, tähdet saa jatkoa *Ilta-Sanomat*.  28.4.2014. Viitattu 29.4.2014.
15. ↑  He ovat uudet Tähdet, tähdet -tähdet! *Ilta-Sanomat*.  20.1.2015. Viitattu 20.1.2015.
16. ↑  Hän on Tähdet, tähdet -kisan voittaja  10.5.2015. MTV.fi. Viitattu 10.5.2015.
17. ↑  Finnpanelin TV-mittaritutkimus, MTV3 vko 19/2015 Finnpanel. Viitattu 11.5.2015.
18. 1 2  Kotimaiset huippuartistit ottavat mittaa toisistaan – Tähdet, tähdet -ohjelma palaa *MTV.fi*.  27.4.2016. Viitattu 27.4.2016.
19. ↑  Tässä he ovat! Uudet Tähdet, tähdet -artistit julki *MTV.fi*.  23.8.2016. Viitattu 23.8.2016.
20. ↑  Hän on Tähdet, tähdet -kilpailun voittaja  27.11.2016. MTV.fi. Viitattu 3.12.2016.
21. ↑  Katsotuimmat lähetykset, MTV3, viikko 47/2016 (Arkistoitu sivu) Finnpanel.
22. 1 2  Mikko Leppilampi paljasti: Tähdet, tähdet -ohjelmaan luvassa katsojien toivoma uudistus! MTV.fi.
23. ↑  Laulaja Tomi Metsäketo ei jatka Tähdet, tähdet -ohjelmassa MTV.fi.
24. ↑  Useat naiset syyttävät Tomi Metsäketoa ahdistelusta - Metsäketo vastaa Facebookissa: "Ajatusmaailmat eivät kaikkien kanssa kohtaa" Iltalehti.
25. ↑  Hän on Tähdet, tähdet -kilpailun voittaja *MTV.fi*.  10.12.2017. Viitattu 10.12.2017.
26. ↑  Katsotuimmat lähetykset, MTV3, viikko 49/2017 *web.archive.org*. Viitattu 16.12.2017.
27. ↑  MTV:n kevät 2019 on täynnä liveviihdettä, keskusteluohjelmia ja draamaa – luvassa Posse, Myyrä ja Tähdet, tähdet MTVuutiset.fi.
28. ↑  Mira Hurmas: He ovat uudet Tähdet, tähdet -artistit – nämä 10 laulajaa nähdään sarjassa! *Ilta-Sanomat*.  10.1.2019. Viitattu 10.1.2019.
29. ↑  Tässä hän on – Tähdet, tähdet -finaalin voittaja kruunattiin  7.4.2019. MTVuutiset.fi. Viitattu 7.4.2019.
30. ↑  Nelonen Median kesän ja syksyn 2020 ohjelmisto on nyt julki!  18.5.2020. Nelonen. Viitattu 18.5.2020.
31. ↑  Pandora vetäytyy Tähdet, tähdet 2020 -kilpailusta karanteeniohjeistuksen ja koronariskin vuoksi  15.8.2020. Helsingin Sanomat. Viitattu 16.8.2020.
32. ↑  Tähdet, tähdet 2020 alkaa elokuussa – mukana 10 lahjakasta huippuartistia!  1.7.2020. Nelonen. Viitattu 1.7.2020.
33. ↑  Konsta Hietanen voitti Tähdet, tähdet -kilpailun!  18.10.2020. Ilta-Sanomat. Viitattu 18.10.2020.
34. ↑  Tähdet, tähdet tekee paluun keväällä Nelosella! Nämä viihdyttäjät nähdään uudistuneessa kilpailussa!  10.10.2022. Nelonen. Viitattu 27.10.2022.
35. ↑  Tältä näyttää Nelonen Median kevään 2024 TV-tarjonta!  21.11.2023. Nelonen. Viitattu 07.04.2024.
36. ↑  JULKISTUS: Paleface, Sara Chafak, Kake Randelin – tässä ovat kevään 2024 Tähdet, tähdet -kilpailijat!  09.01.2024. Nelonen. Viitattu 07.04.2024.

Aiheesta muualla
----------------

* *Tähdet, tähdet* Internet Movie Databasessa. (englanniksi)

*Tähdet, tähdet*

|  |  |
| --- | --- |
| Tuotantokaudet | 1. tuotantokausi | 2. tuotantokausi | 3. tuotantokausi | 4. tuotantokausi | 5. tuotantokausi | 6. tuotantokausi | 7. tuotantokausi |
| Kokoelmalevyt | *Tähdet, tähdet* |
| Kilpailijat | Jari Sillanpää | Vicky Rosti | Olli Herman | Diandra | Timo Rautiainen | Irina | Laura Pyrrö | Stig | Mira Luoti | Waltteri Torikka | Markku Aro | Krista Siegfrids | Roope Salminen | Laura Voutilainen | Arja Koriseva | Jesse Kaikuranta | Jarkko Ahola | Anette Olzon | Evelina | Antti Ketonen | Mikko Alatalo | Arttu Wiskari | Pete Parkkonen | Eini | Johanna Försti | Essi Luttinen | Benjamin | Janna | Tomi Metsäketo | Erika Vikman | Elias Kaskinen | Erja Lyytinen | André Linman | Nelli Matula | Mikael Saari | Jannika B | Veeti Kallio | Aurora | Jonna Geagea | Jussi Rainio | Heidi Kyrö | Ressu Redford | Jon-Jon Geitel | Samae Koskinen | Ilta | Petra | Kyösti Mäkimattila | Suvi Teräsniska | Tommi Läntinen | Mikko Harju | Abreu | Konsta Hietanen | Hanna Pakarinen | Leo Stillman | Päivi Lepistö | HesaÄijä | Katri Ylander | Meiju Suvas | Maria Lund | Sara Siipola | Lauri Mikkola | Mikael Forsby | Sami Hedberg | Jarkko Tamminen |
| Juontaja | Mikko Leppilampi | Heikki Paasonen | Susanna Laine |
| Tuomarit | Maria Veitola | Juhani Merimaa | Ismo Heikkilä | Anni Hautala | Mikko Kuustonen | Sami Yaffa | Juuso Mäkilähde | Lilli Paasikivi |
| Vierailevat tuomarit | Iso H | Ressu Redford | Lilli Paasikivi | Sami Saari | Timo Kotipelto | Eini | Pelle Miljoona | Marco Bjurström | Danny | Sani | Vesku Jokinen | Kassu Halonen | Ninni Poijärvi | Janne Joutsenniemi | Nicole Willis | Marco Bjurström | Jari Sillanpää | Jurek Reunamäki | Costello Hautamäki | Maarit Hurmerinta | Johanna Rusanen-Kartano | Dome Karukoski | Waltteri Torikka | Isac Elliot | Hector | Lauri Ylönen | Paleface | Tiina Lymi | Maija Vilkkumaa | Krista Siegfrids | Matti Esko| Saara Aalto | Pete Parkkonen | Anna Puu | Olli Herman | Pyhimys |